കനിവിന്റെ കരുതലായി ഇന്ത്യന് സൈന്യം അബദ്ധത്തില് നിയന്ത്രണ രേഖ മുറിച്ചു കടന്ന പാകിസ്ഥാനി കുട്ടികളെ സുരക്ഷിതരായി തിരികെ അയച്ചു ഡല്ഹി: അബദ്ധത്തില് നിയന്ത്രണ രേഖ ലംഘിച്ച പാകിസ്ഥാനി കുട്ടികളെ സുരക്ഷിതരായി തിരികെ അയച്ച് ഇന്ത്യന് സൈന്യം. പൂഞ്ചിലെ നിയന്ത്രണ രേഖ കടന്ന മൂന്ന് പാകിസ്ഥാനി കുട്ടികളെയാണ് ഇന്ത്യന് സൈന്യം തിരികെ അയച്ചത്. നിയന്ത്രണ രേഖക്ക് സമീപം ആളനക്കം കണ്ട സൈന്യം ജാഗരൂകരായി. സൈന്യം പിടികൂടിയ മൂന്ന് കുട്ടികളും 9 വയസ്സിനും 17 വയസ്സിനും ഇടയിലുള്ളവരായിരുന്നു. ഇവര്ക്കൊപ്പം നാലാമത് ഒരാള് കൂടി ഉണ്ടായിരുന്നു. ഇയാള് ഓടി രക്ഷപ്പെട്ടു. നിയന്ത്രണ രേഖ ലംഘിച്ചത് കുട്ടികളാണെന്ന് ബോദ്ധ്യപ്പെട്ടതിനാല് ഇന്ത്യന് സൈന്യം വെടിയുതിര്ത്തില്ല. ചോദ്യം ചെയ്തതില് നിന്നും പാക് അധീന കശ്മീരിലെ ഛത്ര, ട്രോട്ടി ധര്മശാല് സ്വദേശികളാണ് ഇവരെന്ന് ബോദ്ധ്യപ്പെട്ടു. നദികളില് നിന്നും മണല് വാരുന്ന തൊഴിലാളികളാണ് തങ്ങളെന്നും മീന് പിടിക്കുന്നതിന് വേണ്ടി പുറപ്പെട്ടപ്പോള് അറിയാതെ നിയന്ത്രണ രേഖ ലംഘിക്കുകയായിരുന്നുവെന്നും ഇവര് സൈനികരോട് പറഞ്ഞു. ഇന്ത്യന് സൈന്യത്തിന്റെ ഉദാത്തമായ പാരമ്ബര്യം ഉയര്ത്തിപ്പിടിച്ച് കുട്ടികളോട് സഹാനുഭൂതിയോടെയും മനുഷ്യത്വപരമായുമാണ് സൈനികര് പെരുമാറിയത്. സൈനികര് അതിര്ത്തി കാക്കാന് നിതാന്ത ജാഗ്രത പുലര്ത്തുമ്ബോഴും നിഷകളങ്കരോട് കരുതലോടെയാണ് പെരുമാറുന്നതെന്നതിന്റെ മറ്റൊരു ഉദാഹരണമായിരുന്നു കഴിഞ്ഞ ഡിസംബറില് സമാനമായ സാഹചര്യത്തില് നിയന്ത്രണ രേഖ കടന്ന മൂന്ന് പെണ്കുട്ടികളുടെ കാര്യത്തിലും സൈന്യം ചെയ്തത്. അവരെയും സൈന്യം ഇതേ പോലെ തിരികെ അയച്ചിരുന്നു.